Document ID: 31985L0007

NEUVOSTON DIREKTIIVI,
annettu 19 päivänä joulukuuta 1984,
elintarvikkeita koskevan jäsenvaltioiden lainsäädännön lähentämisestä annetun ensimmäisen direktiivisarjan muuttamisesta pysyvän elintarvikekomitean osallistumisen osalta (85/7/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen,
sekä katsoo, että
sen 13 päivänä marraskuuta 1969 tehdyn neuvoston päätöksen 69/414/ETY(1) 2 artiklan ensimmäisen alakohdan mukaan, jolla pysyvä elintarvikekomitea perustettiin, komitea huolehtii sille neuvoston elintarvikkeista antamien säännösten mukaan kuuluvista tehtävistä näissä säädöksissä tarkoitetuissa tapauksissa ja niissä säädetyin edellytyksin,
neuvoa-antavan tehtävänsä ohella komitean tehtävänä on varmistaa jäsenvaltioiden ja komission välinen tiivis yhteistyö tapauksissa, joissa neuvosto siirtää komissiolle toimivallan antamiensa säädösten täytäntöönpanoon,
useimmissa neuvoston antamissa säännöksissä on annettu komitealle säädösten soveltamisalaan kuuluvia tehtäviä, jotka on hoidettava 18 kuukauden määräajassa, ja
tämän määräajan asettamisen tarkoituksena oli käytännön säädösvalmistelussa todeta, onko komitean osallistumista koskeva menettely tyydyttävä; samasta syystä mainittua määräaikaa tulisi pidentää kahdella vuodella,
ON ANTANUT TÄMÄN DIREKTIIVIN:
1 artikla
Seuraavissa säännöksissä:
1. elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin(2), sellaisena kuin se on viimeksi muutettuna direktiivillä 81/20/ETY(3), 11 b artiklassa,
2. elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annetun neuvoston direktiivin 64/54/ETY(4), sellaisena kuin se on viimeksi muutettuna direktiivillä 84/86/ETY(5), 8 b artiklassa,
3. elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä 13 päivänä heinäkuuta 1970 annetun neuvoston direktiivin 70/357/ETY(6), sellaisena kuin se on viimeksi muutettuna direktiivillä 81/962/ETY(7), 7 artiklassa,
4. elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä 24 päivänä heinäkuuta 1973 annetun neuvoston direktiivin 73/241/ETY(8), sellaisena kuin se on viimeksi muutettuna direktiivillä 80/608/ETY(9), 13 artiklassa,
5. elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä 18 päivänä kesäkuuta 1974 annetun neuvoston direktiivin 74/329/ETY(10), sellaisena kuin se on viimeksi muutettuna direktiivillä 80/597/ETY(11), 11 artiklassa,
6. elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 23 päivänä marraskuuta 1976 annetun neuvoston direktiivin 76/893/ETY(12), sellaisena kuin se on viimeksi muutettuna direktiivillä 80/1276/ETY(13), 11 artiklassa,
7. erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä 21 päivänä joulukuuta 1976 annetun neuvoston direktiivin 77/94/ETY(14), sellaisena kuin se on muutettuna vuoden 1979 liittymisasiakirjalla, 10 artiklassa.
8. kahviuutteita ja sikuriuutteita koskevan jäsenvaltioiden lainsäädännön lähentämisestä 27 päivänä kesäkuuta 1977 annetun neuvoston direktiivin 77/436/ETY(15), sellaisena kuin se on muutettuna vuoden 1979 liittymisasiakirjalla, 10 artiklassa,
9. kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetun neuvoston direktiivin 79/112/ETY(16), sellaisena kuin se on muutettuna vuoden 1979 liittymisasiakirjalla, 18 artiklassa,
10. luontaisten kivennäisvesien hyödyntämistä ja markkinoille saattamista koskevan jäsenvaltioiden lainsäädännön lähentämisestä 15 päivänä heinäkuuta 1980 annetun neuvoston direktiivin 80/777/ETY(17), sellaisena kuin se on muutettuna direktiivillä 80/1276/ETY, 13 artiklassa, korvataan ilmaisu "18 kuukauden ajan siitä päivästä alkaen, jona asia on ensimmäisen kerran saatettu komitean käsiteltäväksi" ilmaisulla "kahden vuoden ajan siitä päivästä alkaen, jona asia on ensimmäisen kerran saatettu komitean käsiteltäväksi 1 päivän tammikuuta 1985 jälkeen."
2 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä joulukuuta 1984.

Labels: 17
15